GLOBAL ลุ้นราคาหุ้นดีดกลับ! เก็งงบ Q4/65 โตเด่น ดันทั้งปี 65 แตะ 3.78 พันล้าน
GLOBAL ลุ้นราคาหุ้นดีดกลับ! เก็งงบ Q4/65 โตเด่น ดันทั้งปี 65 แตะ 3.78 พันล้าน แนะซื้อเป้า 22 บาท
GLOBAL ลุ้นราคาหุ้นดีดกลับ! เก็งงบ Q4/65 โตเด่น ดันทั้งปี 65 แตะ 3.78 พันล้าน แนะซื้อเป้า 22 บาท
17 ม.ค. 2566

บล.ดาโอ ระบุในบทวิเคราะห์วันนี้ (16 ม.ค.66) บริษัท สยามโกลบอลเฮ้าส์ จำกัด (มหาชน) หรือ GLOBAL ประเมินราคาหุ้นจะเริ่มประคองตัวหลังปรับฐานกว่า 7% ตั้งแต่ต้นปีถึงปัจจุบัน แนะนำราคาเป้าหมาย 22 บาท
สำหรับแนวโน้มกำไรไตรมาส 4/2565 มีโอกาสโตทั้งเทียบช่วงเดียวกันของปีก่อน และเทียบไตรมาสก่อนหน้า หนุนด้วย Pend up demand จากสาขาต่างจังหวัดนับจากเดือน ต.ค. (หลังน้ำท่วม)
ทั้งนี้ได้ประโยชน์จากราคา Hard Commodity อาทิ เหล็ก-อะลูมิเนียมที่เริ่มฟื้นตัวขึ้นในปี 2566 จากอานิสงส์ของจีนที่เปิดประเทศ (ภาพ Macro หนุน) สำหรับอัตรากำไรขั้นต้นในปี 2566 มีโอกาสปรับตัวเพิ่มขึ้นโดยเริ่มเห็นพัฒนาการนับจากไตรมาส 4/2565 (คาดที่ 26%)
โดยประเมินกำไรสุทธิปี 2565 ที่ 3.78 พันล้านบาท โต 8.5% เทียบช่วงเดียวกันของปีก่อน และปี 2566 อยู่ที่ 3.95 พันล้านบาท โต 4.3% เทียบช่วงเดียวกันของปีก่อน